ເສດຖະກິດ​ຍີ່ປຸ່ນຂະຫຍາຍ​​ໂຕ​ ຊ້າ​ລົງ
ການ​ສົ່ງ​ອອກ​ໄດ້​ເພີ່ມ​ຂຶ້ນ 15.8% ​ໃນເດືອນ​ສິງຫາ ສົມທຽບ​ກັບປີ​ກາຍ​ນີ້ ​ໂດຍ​ມີມູນ​ຄ່າ​ເຖິງ 62 ພັນລ້ານ​ໂດ​ລາ ຊຶ່ງ​​ໜ້ອຍ​ກ່ວາ​ທີ່​ຄາດໄວ້.
ການສົ່ງອອກສິນຄ້າຂອງຍີ່ປຸ່ນຂະຫຍາຍໂຕຊ້າລົງ ໃນ ເດືອນສິງຫາຜ່ານມາ ເປັນເດືອນທີ່ຫົກລຽນຕິດ ໃນຂະນະ ທີ່ຄ່າຂອງເງິນເຢນສູງຂຶ້ນ ແລະຄວາມຕ້ອງການສິນຄ້າຍີ່ປຸ່ນ ຢູ່ໃນຕ່າງປະເທດໄດ້ລຸດລົງ ຊຶ່ງໄດ້ເພີ່ມຄວາມກົດດັນໃສ່ ເສດຖະກິດຂອງຍີ່ປຸ່ນ ລັດຖະບານຍີ່ປຸ່ນຖະແຫລງວ່າ ການສົ່ງອອກໄດ້ເພີ່ມຂຶ້ນ 15 8% ໃນເດືອນສິງຫາ ສົມທຽບກັບປີກາຍນີ້ ໂດຍມີມູນ ຄ່າເຖິງ 62 ພັນລ້ານໂດລາ ຊຶ່ງແມ່ນໜ້ອຍກ່ວາທີ່ໄດ້ຄາດ ໝາຍໄວ້ ໃນຂະນະດຽວກັນ ການນຳເຂົ້າສິນຄ້າໄດ້ເພີ່ມຂຶ້ນ 17 9% ເປັນປະມານ 61 ພັນລ້ານໂດລາ ກຳໄລການຄ້າ ຈຳນວນ 1,200 ລ້ານໂດລາໃນເດືອນສິງ ຫານັ້ນ ແມ່ນລຸດລົງຈາກປີ 2009 38% ຊຶ່ງເປັນການລຸດລົງ ເປັນເທື່ອທຳອິດໃນຮອບ 15 ເດືອນ ເງິນເຢນຂອງຍີ່ປຸ່ນໄດ້ແຂງຄ່າຂຶ້ນ ສູ່ອັດຕາສູງສຸດໃນຮອບ 15 ປີໃນການແລກປ່ຽນ ກັບເງິນໂດລາສະຫະລັດ ຊຶ່ງໄດ້ສົ່ງຜົນກະທົບແລະສ້າງຄວາມເສຍຫາຍໃຫ້ແກ່ພວກ ບໍລິສັດສົ່ງອອກແລະຄວາມພະຍາຍາມທີ່ບໍ່ແຂງແຮງຂອງຍີ່ປຸ່ນໃນການຟື້ນຟູເສດຖະກິດ ກັບຄືນມານັ້ນ